FI Euroopan unionin virallinen lehti C 321/28

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Juan de Nova Maritime Profond) koskevasta hakemuksesta)

(ETA:n kannalta merkityksellinen teksti)

(2006/C 321/09)

Yhtiöt Marex Petroleum Corporation (Marex, Inc.), jonka päätoimipaikan osoite on 11711 Memorial Drive, Suite 258, Texas 77024 Houston (Yhdysvallat), ja Roc Oil Company Limited, jonka päätoimipaikan osoite on 1 Market Street, Level 14, Sydney 2000 NSW (Australia), ovat hakeneet 6. huhtikuuta 2006 päivätyllä hakemuksella viiden vuoden ajaksi yksinomaista lupaa nestemäisten ja kaasumaisten hiilivetyjen etsintään (ns. Permis de Juan de Nova Maritime Profond) pinta-alaltaan noin 62 000 km2:n suuruisella merenpohjan alueella Ranskaan kuuluvan Juan de Novan saaren talousvyöhykkeellä.

Lupaa on haettu alueelle, jonka rajaavat

— saaren itäpuolella Ranskan ja Madagaskarin talousvyöhykkeiden välinen raja, joka on määriteltävä.

— saaren länsipuolella Ranskan ja Mosambikin talousvyöhykkeiden välinen raja, joka on määriteltävä.

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisehdot, jotka on määritelty Ranskan 19. huhtikuuta 1995 etsimisluvista antaman ja myöhemmin muuttaman asetuksen 95-427 (Journal officiel de la République Française, 22.4.1995) 3 ja 4 pykälässä ja jotka on pidetty voimassa etsimisluvista ja maanalaista varastointia koskevista luvista annetun asetuksen 63 artiklassa.

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista 19. huhtikuuta 1995 annetussa asetuksessa 95-427. Kilpailevat hakemukset on osoitettava kaivosasioista vastaavalle ministerille alla olevaan osoitteeseen.

Päätöksiin alkuperäisestä hakemuksesta ja kilpailevista hakemuksista sovelletaan mainitun asetuksen 5 artiklassa vahvistettuja etsintälupien myöntämisehtoja, ja päätökset tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen eli viimeistään 10. huhtikuuta 2008.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minière) 79 ja 79-1 pykälään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 1996 annettuun asetukseen nro 2006-649 (Journal officiel de la République française, 3.6.2006).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33-1) 44 97 23 02, faksi: (33-1) 44 97 05 70.

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994.